钦定古今图书集成/明伦汇编/氏族典/第092卷 > 《廖用贤尚友录》 > 于跃渊
## 钦定古今图书集成/明伦汇编/氏族典/第092卷 > 《廖用贤尚友录》 > 于跃渊

按《禹城县志》：“跃渊，字从龙，号东野，先为莱阳人。高祖
彦礼，迁禹城，生冲，冲生瑄，瑄生昊，昊以胄监丞浮梁，
生从龙。从龙幼警敏，有识度，谒选平湖丞，人谓丞不
足以尽其才，从龙曰：‘不然。苟不负吾志，丞亲民官也，
奈何卑之’？单车携季子以往，为政不尚威刑，士民茹
其德。上官贤而劳之，从龙因泣拜曰：‘母氏老矣，愿奉
檄得一归省’。”乃令领海盐、嘉善二邑税以输于京，取
道省母。无何，得疾而卒，年五十有五。